Nafarroako Parlamentuko Mahaiak, 2019ko irailaren 23an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Luisa De Simón Caballero andreak aurkeztutako galdera, Esako urtegiaren eta urtegia handitzeko obren segurtasunari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2019ko irailaren 23an

Lehendakaria: Unai Hualde Iglesias

GALDERAREN TESTUA

Izquierda-Ezkerra Talde Mistoko foru parlamentari Marisa de Simón Caballerok, Legebiltzarreko Erregelamenduan ezarritakoaren babesean, honako galdera hau egin du, Nafarroako Gobernuak hurrengo kontroleko Osoko Bilkuran ahoz erantzun dezan:

Nafarroako Gobernuak Esako urtegiaren egonkortasunari eta segurtasunari buruzko azterlan independente bat agindu eta esleitu zuen bere garaian. 7 hilabeteko epea ezarri zen azterlana egiteko.

Espainiako Gobernuak, berriz, Trantsizio Ekologikorako Ministerioaren bidez Bide, Ubide eta Portuetako Ingeniarien Elkargoari agindu zion urtegia handitzeko obren segurtasunari buruzko informazio guztia azter zezan.

Gobernuak ezagutzen al du Esako urtegiaren segurtasuna dela-eta Geoconsult España, Ingenieros consultores SA enpresari agindutako txostenaren edukia edo ba al daki txostena zertan den? Betiere, Gobernuak zer informazio eman dezake Esako urtegiaren segurtasunaren eta urtegia handitzeko obren egoerari buruz?

Iruñean, 2019ko irailaren 19an

Foru parlamentaria: Marisa de Simón Caballero